Kastameren itsehallintokriisi

Tiedosto:Parlamenttitalo.jpg
**Kastameren provinssien itsehallintokriisi** (myös: **Kastameren itsehallintokriisi** tai **ruhtinaiden vallankumous**) on Kastameressä meneillään oleva sisäpoliittinen kriisi, joka alkoi kun osan maan provinssien ruhtinaista alkoivat vaatia provinsseille itsehallintoa. Tällä hetkellä kriisin alkumotiivi on jo jätetty taka-alalle ja kriisin jatkumisen painopiste on siirtynyt Vaalilautakunnan uudistuksiin.

Kriisin katsotaan alkaneen, kun yllättäen (mutta todennäköisesti kuukausien tai vuosien suunnittelun jälkeen) muutamat maan pronssien muodolliset johtajat eli ruhtinaat julistivat provinssit itsenäisiksi. Alunperin provinsseille oli tarkoitus julistaa vain itsehallinto, mutta hallituksen hämäämiseksi ne julistettiin kokonaan itsenäisiksi. Vallankumousta johtanut Ylänköjen ruhtinas Theodore Leoné sekä kenraalikuvernööri Charleis Raven joutuivat kuitenkin poliisin vangitsemiksi, tosin Raven ehti kuolla pidätyksen yhteydessä käytyyn laukaustenvaihtoon. Sitä ennen Kastameren hallitus oli ottanut tsaarilta kaikki hänen valtaoikeutensa pois ja piirittäneet hänet Lieskapalatsiin.

## Tapahtumien vaiheet

### Kriisin taustat

Tapahtumat jotka johtivat kriisin käynnistymiseen juontuvat jo vuosituhannen vaihteeseen vuonna 2000, kun Vihreän Vasemmiston rivikansanedustaja ehdotti provinssien jakamista itsehallintoisiin ja itsehallintomattomiin. Esitys sai yllättäen fasistisen Mustapaidat-puolueen tuen, mutta se kaatui pian hallituspuolue Maalaispuolueen vastustukseen. Esitys tehtiin, jotta "vanhat ongelmat eivät uusiutuisi", esimerkiksi Kastorian provinssissa oli runsaasti levottomuuksia 1970-luvulla ja itsehallinnon antaminen provinssille olisi saattanut rauhoittaa sen asukkaat vielä kuluviksi vuosikymmeniksi.

Ruhtinaat, jotka ovat provinssien muodollisia johtajia, ottivat itsehallintokysymyksen uudelleen esille vuonna 2007. Heidän mielestään parlamentti oli käyttänyt tsaarin suopeutta väärin ja vaativat aateliston vallan lisäystä. Tämäkin vaatimus kaatui hallituspuolueiden vastustukseen.

 Tiedosto:Castillo de las Altas Torres - Alarcón.jpg
Kastameren hallituksen kanssa yhteistyötä 2010-2015 tehneen Moffatin uskotaan vakoilleen ruhtinaita vuosina 2010-2017, koska Kastameren hallitus pelkäsi ruhtinaiden suunnittelevan vallankumousta. Pelko oli aiheellinen, sillä jo vuonna 2009 Paahteen ruhtinasta Daario Merelliä oli syytetty kansankiihotuksesta.

### Alkaminen ja tsaarin vallan mitätöinti

12. kesäkuuta 2019 Kastameren tsaari Kaarle IX alkoi käyttäytymään oudosti. Hän vaati perustuslain vastaisia asioita, ruhtinaiden vallan lisäystä, provinssien itsehallintoa ja sai myös raivokohtauksia. Tsaarinakaartille annettiin käsky pitää tsaari Leiskapalatsissa eikä hänen sallittua poistua sieltä. Tsaari uhkasi hajottaa parlamentin jos provinssit eivät saisi itsehallintoa, jolloin pääministeri Quim Santosin johtama hallitus valmisteli "turvalain", joka ottaisi tsaarilta pois kaikki hänen valtaoikeutensa.

 Tiedosto:Philippe-Catoire-2016.jpg
18. kesäkuuta Theodore Leoné, Edward van Wolls ja Charleis Raven julistivat kaikille provinsseille autonomian yleisradion suorassa televisiolähetyksessä. Poliisi aloitti välittömästi valtakunnalliset etsinnät ja pääministeri Quim Santos alkoi puhua maanpetturuudesta.

Autonomian julistaminen provinsseille ei kuitenkaan toteutunut, koska Santosin puolueella Yhtenäisellä Kastamerellä oli eniten paikkoja provinssineuvostoissa. Lisäksi provinssiet asukkaat olivat ruhtinaita vastaan. Tilanne pääkaupunki Ranavenossa muuttui heti kriittiseksi ja parlamentin edustalle kerääntyi suuri joukko mielenosoittajia vastustamaan sekä aatelistoa että hallitusta.

### Pidätysoperaatio Rósgardinissa

 Tiedosto:Luxemb City villa Baldauff April 2012.jpg
22. kesäkuuta asevoimien erikoisyksikkö Mursut suoritti pidätysoperaation Rósgardinin laitamilla sijainneeseen huvilaan. Theodore Leoné pidätettiin toisen kerroksen käytävällä, mutta juuri kylvystä tullut Charleis Raven aloitti puoliautomaattisella pistoolillaan tulitaistelun erikoisyksikön komentajaa vastaan. Komentaja selvisi mutta Raven kuoli puolta tuntia myöhemmin kaulaansa saamaan vammaan.

Vielä samana päivänä Kastameren tsaarin valtaoikeuksia oltiin lopullisesti lakkauttamassa. Quim Santos istui muiden ministerien kanssa hallituskamarissa, parlamenttitalin korkeimmassa kerroksessa. Tsaarin oikeuksiksi aiottiin kaventaa vain Kastameren edustaminen, sekin hallituksen määräämällä tavalla. Vanhoja perustuslakipapereita aiottiin muokata, ikivanhan perinteen mukaisesti tälläkin kertaa sulkakynällä. Tsaarin allekirjoitusta ei tarvittu tarvitsemaan, sillä meneillään oli - ja on vieläkin - poikkeustila.

### Parlamentin hajoaminen ja vaalilautakunnan nousu johtoasemaan

 Tiedosto:0EeqAJw3xR4FitZMCzCz1g6m9pW3A3DA.png
24. kesäkuuta vaalilautakunta ryhtyi tukemaan tsaaria, joskin pysyen hiljaa tsaarin pitämisestä Lieskapalatsissa (raivokohtaukset eivät olleet laantuneet). Vaalilautakunta totesi hallituksen hätätilalain laittomaksi ja virkapätevyyden olemattomaksi. Lautakunta myös vahvisti parlamentin hajottamisen ja päätti aloittaa väliaikaishallituksen kokoamisen kaikista parlamentin puolueista. Quim Santos alkoi heti vastustaa lautakunnan toimia ja huomautti että väliaikaishallitus ei toimisi pitkään sisäisten erimielisyyksien vuoksi.

#### Uusien vaalien järjestely ja väliaikaishallituksen suunnittelu

Vaalilautakunta aloitti uusien vaalien järjestelemisen, virallisen mutta toimintakyvyttömän hallituksen vastustuksesta huolimatta. Äänestysprosenttia ennustettiin ennätyksellisen alhaiseksi, sillä kansa uskoo että kyseessä eivät ole vapaat vaalit. Yhtenäinen Kastamere pyrki vahvistamaan tätä huhua. Quim Santosista ei ollut uutisia mutta hänen uskotaan oleskelevan Baleaarien huvilallaan mahdollisimman kaukana pääkaupungista ja vaalilautakunnasta.

Vaalilautakunta ehdotti väliaikaishallitukseen kaikkia oppositiopuolueita Mustapaitoja (fasistinen ääripuolue) lukuunottamatta. Erityisesti Punaisen Rintaman Daniel Farechi kannatti asiaa ja hän oli jo melkein ottanutkin johtajan aseman alahuoneessa eli kansalliskokouksessa, josta suurin osa Yhtenäisen Kastameren kansanedustajista oli lähtenyt. Senaatissa Santosin puoleella on kuitenkin vielä vahva asema.

## Lähteet

1. ↑ https://www.akuankka.fi/comment/1134809#comment-1134809
2. ↑ https://www.akuankka.fi/comment/1134824#comment-1134824
3. ↑ https://www.akuankka.fi/comment/1134825#comment-1134825
4. ↑ https://www.akuankka.fi/comment/1134825#comment-1134825
5. ↑ https://www.akuankka.fi/comment/1134825#comment-1134825
6. ↑ https://www.akuankka.fi/comment/1134828#comment-1134828
7. ↑ https://www.akuankka.fi/comment/1134828#comment-1134828
8. ↑ https://www.akuankka.fi/comment/1134834#comment-1134834
9. ↑ https://www.akuankka.fi/comment/1134839#comment-1134839